# Rotièr

Rotièr (Routier en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.
Sos abitants son apelats los Rotiereses e las Rotieresas.

## Geografia

De Rotièr, se pòt admirar lo païsatge qu'ofrís a nòstres uèlhs la cadena dels Pirenèus al sud e analisar l'estructura complèxa associant doças colinas e tèrras alluvialas geologicas. Los afloraments de gres son generalament ocupats per de bòsques pichons compausats essencialament de garrics. Las bonas exposicions e las terrassas son reservadas a la vinha. Al nòrd, se remarca la posicion del vinhièr adorsat al massís de la Malapèira, e enfin, al-delà, barrant l'orizont, la massa escura de la Montanha Negra.

### Perimètre del territòri

Comunas confrontantas de Rotièr :
| Bèlvéser | Cambiure | Brugairòlas |
| Alanha | | Malvièrs |
| Donasac | Paulinha | Lauraguèl |

## Toponimia

Las fòrmas ancianas son Castel de Riut en 1130, Castrum de Ruterio en 1220, Riuterium en 1226, Rupterium en 1229, Rutherium en 1260, Riucenum = Riuterium en 1312, Ecclesia de Ruterio en 1319, De Riutio = Riuterio en 1360, Reuterium en 1377, Rentier = Reutier en 1503, Rieutier en 1571, Routié en 1594, Reutier en 1594, Saint Laurens de Routyer en 1639, Routier en 1665, Routiès les Limoux en 1679. La prononciacion occitana es Routiè, dins la grafia de l'abat Antòni Savartés, donc [ru'tjɛ]. Rotièr vendriá d'un nom d'òme germanic, Rotheri per Dauzat e Rostaing, Rotharius (fòrma latinizada) per Bénédicte e Jean-Jacques Fénié. La primièra sillaba en Rot- foguèt precedida de Riut- e/o Reut-...

## Istòria

Lo vilatge s'es constituit al sègle X e se caracteriza per la preséncia de rèstas de la muralha medievala e sustot per sa glèisa parroquiala esplendida del sègle XIII, fortificada, amb un cloquièr-paret caracteristic e vesible de luènh. Es la pus vasta glèisa de Rasés. Cal notar tanben la curiositat del cementèri aluenhat de 800 mètres del vilatge e situat sul sit qu'ocupava aqueste darrièr abans lo sègle XII.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2014 | (2026) | Michèle Ancelle | | |
| març de 2008 | 2014 | Anne-Marie Mercier | PS | |
| març de 2001 | 2008 | Pierre Cassan | PS | |
| març de 1971 | 2001 | Charles Ferriol | PS | conselhièr general (1979-1992) |
| | 1971 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton d'Alanha; es ara del canton de La Piège-au-Razès (en francés), que se disiá de Bram abans lo 1èr de genièr 2016.

## Demografia

modificar « persona »  v · d · m 
Evolucion demografica Populacion comunala actuala (2013): 252, totala: 258 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 289 | 345 | 340 | 365 | 313 | 355 | 357 | 391 | 375 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 367 | 364 | 346 | 358 | 328 | 376 | 386 | 374 | 428 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 443 | 471 | 461 | 417 | 415 | 472 | 443 | 411 | 397 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 352 | 279 | 262 | 250 | 237 | 225 | 252 | 259 | 257 267 |
| 2009 | 2010 |
| 254 265 | 252 262 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 245 abitants e la densitat èra de 21,74 ab/km².

## Véser tanben

* Comunas d'Aude

## Ligams extèrnes

* Rotièr sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 363, legir en linha https://gallica.bnf.fr/ark:/12148/bpt6k110095d/f455.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 578
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 184
* Portal de Lengadòc